**Սրճային ժելե** (ճապ.՝ コーヒーゼリ), սուրճի համով և բույրով քաղցր ժելե։ Սրճային ժելեն իր ժամանակներում տարածված էր բրիտանական և ամերիկյան խոհարարական գրքերում, բայց ներկայումս այն առավել հայտնի է Ճապոնիայում, որտեղ այն կարելի է գտնել գրեթե բոլոր ռեստորաններում և խանութներում։ Բացի այդ, սրճային ժելեն երբեմն ներառված է Ճապոնական հանրակրթական դպրոցների ճաշարանների դպրոցական ճաշերի ճաշացանկում։

Պատմություն
-----------

Coffee jelly (2014-01-23)Coffee jelly (2014-01-23)
Սրճային ժելեի բաղադրատոմսերը հայտնվել են Անգլիայում 1817 թվականին հրատարակված խոհարարական գրքերում։ Ամենաառաջին բաղադրատոմսերում առաջարկվում էր խառնել սուրճը դոնդողանման հորթի ժելեի և իսինգլասի հետ։ Փաթեթավորված ժելատինի վաճառքում հայտնվելուց հետո բաղադրատոմսերի մեծ մասում պարզապես նշվում էր, որ ժելատինը պետք է լուծվի տաք սուրճի մեջ, այնուհետև պետք է լցնել ֆորմայի մեջ։

20-րդ դարի սկզբին սրճային ժելեն առաջարկվում էր որպես տաք սուրճի ավելի առողջ այլընտրանք, որպեսզի ժելատինը ներծծի ստամոքսի ավելցուկային թթուները։

Jell-O ընկերությունը 1918 թվականին թողարկեց սրճային ժելեի շարք, բայց աղանդերն այդպես էլ չստացավ լայն տարածում Նոր Անգլիայի սահմաններից դուրս։ Այսօր սրճային ժելեն դեռ կարելի է գտնել Ռոդ-Այլենդում, Մասաչուսեթսում և Նոր Անգլիայի այլ նահանգներում։ Բոստոնի Durgin-Park ռեստորանը, որը բացվել է 1827 թվականին, դեռ առաջարկում է սուրճի ժելե, որը պատրաստվում է նախորդ օրվա մնացած սուրճից։

Ճապոնական սրճային ժելեն մշակվել է Տայսոյի ժամանակաշրջանում (1912-1926 թվականներ) որպես եվրոպական ժելեի տեսակների իմիտացիա։ Այն գրավել է ժամանակակից, արևմտյան նորաձևության ճաշակով երիտասարդներին և հայտնի է դարձել սուրճի մշակույթի հետ մեկտեղ։ Սուրճի ժելեն չի զիջում դիրքերը Ճապոնիայում և լայնորեն հասանելի է ամբողջ երկրում։ 2016 թվականին Starbucks-ը Ճապոնիայում գործարկեց Ֆրապուչինո սրճային ժելեի տարբերակը։

Նկարագրություն
--------------

Ճապոնական սրճային ժելեն պատրաստվում է քաղցրացված սուրճից՝ ավելացվելով ջրիմուռներից ստացված ժելատինանման ագար-ագարան։ Ճապոնիայում տարածված է նաև սրճային ժելեն վերևից հարած սերուցքով զարդարելը։ Եվրոպական և ամերիկյան բաղադրատոմսերում ագար-ագարի փոխարեն օգտագործվում է ավանդական ժելատին։

Սրճային ժելեն հաճախ կտրատում են խորանարդաձև և մատուցում տարբեր աղանդերի, ուտեստների և խմիչքների հետ։ Սրճային ժելեի խորանարդները երբեմն ավելացվում են միլքշեյք, զովացուցիչ ըմպելիքների կամ Սանդեյ պաղպաղակի մեջ։ Սուրճի դոնդողը հաճախ ավելացվում է նաև մի բաժակ տաք կամ սառը սուրճի մեջ՝ սերուցքով և օշարակով՝ ավելացված ըստ ճաշակի։ Խտացրած կաթը լցնում են սառեցված սրճային ժելեի խորանարդների վրա ամանի մեջ, և ուտում գդալով։

Մշակույթի և արվեստի
-------------------

*The Disastrous Life of Saiki K.* մանգայի և անիմեի գլխավոր հերոս Սաիկի Կուսուոն ունի թուլություն սրճային ժելեի հանդեպ։

Ծանոթագրություններ
------------------

1. 1 2  *Hughson, D.* The New Family Receipt Book. — L.: W. Pritchard and J. Bysh, 1817. — С. 204.
2. 1 2  Thomson, Julie R. (2016 թ․ սեպտեմբերի 21). «Coffee Jelly Is The Dessert That Just Won't Die». *The Huffington Post*. Արխիվացված օրիգինալից 2017 թ․ սեպտեմբերի 12-ին. Վերցված է 2017 թ․ մայիսի 26-ին.
3. ↑  *Jarrin, G.A.* The Italian Confectioner. — Third. — L.: William A. Ainsworth, 1827. — С. 141.
4. ↑  *Kander, Simon* The Settlement Cookbook. — Eleventh. — Milwuakee: The Settlement Cookbook Company, 1921. — С. 371.
5. ↑  Coffee After Dinner(անգլ.) // *The Lancet* : journal. — Elsevier, 1903. — С. 177. — doi:10.1016/s0140-6736(01)46056-9
6. ↑  Schlichenmeyer, Terri. «10 Food Products That (Thankfully) Flopped». *Mental Floss*. Արխիվացված օրիգինալից 2016 թ․ սեպտեմբերի 13-ին. Վերցված է 2016 թ․ սեպտեմբերի 1-ին.
7. ↑  Pandolfi, Keith. «Boston Uncommon». *Saveur*. Արխիվացված օրիգինալից 2016 թ․ հուլիսի 24-ին. Վերցված է 2016 թ․ սեպտեմբերի 1-ին.
8. 1 2 3  «Coffee Life in Japan».
9. ↑  «Starbucks Unveils Coffee Jelly Frappuccino». *Time*. 2016 թ․ հունիսի 27. Արխիվացված օրիգինալից 2017 թ․ մայիսի 4-ին. Վերցված է 2017 թ․ մայիսի 26-ին.
10. ↑  Chamlee, Virginia. «People Are Going Crazy for Starbucks Japan's Coffee Jelly Frappuccinos». *Eater*. Արխիվացված օրիգինալից 2016 թ․ օգոստոսի 31-ին. Վերցված է 2016 թ․ սեպտեմբերի 1-ին.
11. ↑  Macewan, Matthew. «The Delicious Road: a Japanese Dessert Journey». *Tofugu*. Արխիվացված օրիգինալից 2016 թ․ սեպտեմբերի 14-ին. Վերցված է 2016 թ․ օգոստոսի 31-ին.
12. ↑  The Disastrous Life of Saiki K. Ch. 27. — "Ch." is shortened form for chapter and refers to a chapter number of *The Disastrous Life of Saiki K.* manga. Chapters preceded with a P refer to the one-shots that were later collected in Volume 0.

Գրականություն
-------------

* *White, Merry I.* Coffee Life in Japan. — University of California Press, 2012. — ISBN 978-0-520-25933-1